Diari Oficial de la Generalitat Valenciana


Sumari del DOGV 4785, del 29-06-2004 (2004/6647)

RESOLUCIÓ de 10 de juny de 2004, del conseller de Territori i Habitatge, per la qual s'aprova definitivament el programa per al desenvolupament d'actuació integrada per gestió directa del sector residencial Ciutat de la Llum d'Alacant que incorpora el projecte per a l'execució de la urbanització del sector de referència i adjudica la condició d'agent urbanitzador per al desenvolupament del programa d'actuació integrada aprovat a l'Institut Valencià d'Habitatge SA, com a empresa pública de la Generalitat Valenciana, dependent d'aquesta Conselleria de Territori i Habitatge.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4785

Data del DOGV
:   29-06-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/6647


Data del document
:   10-06-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alacant
    * pla d'urbanisme

RESOLUCIÓ de 10 de juny de 2004, del conseller de Territori i Habitatge, per la qual s'aprova definitivament el programa per al desenvolupament d'actuació integrada per gestió directa del sector residencial Ciutat de la Llum d'Alacant que incorpora el projecte per a l'execució de la urbanització del sector de referència i adjudica la condició d'agent urbanitzador per al desenvolupament del programa d'actuació integrada aprovat a l'Institut Valencià d'Habitatge SA, com a empresa pública de la Generalitat Valenciana, dependent d'aquesta Conselleria de Territori i Habitatge. [2004/M6647]
  
Vist l'expedient relatiu al programa per al desenvolupament d'actuació integrada per gestió directa del sector residencial Ciutat de la Llum d'Alacant, promogut per l'Institut Valencià d'Habitatge, SA (IVHSA), empresa pública de la Generalitat Valenciana, i de conformitat amb els següents,
  
Antecedents de fet
  
1. El 15 de maig de 2002, per resolució del director general d'Arquitectura i Habitatge, es va acordar sotmetre a informació pública el programa per al desenvolupament d'actuació integrada per gestió directa del sector residencial Ciutat de la Llum d'Alacant, que incorpora com a annex al projecte per a l'execució de la urbanització del sector de referència, promogut per l'Institut Valencià d'Habitatge, SA (IVHSA), empresa pública de la Generalitat Valenciana, l'anunci del qual es va produir mitjançant edicte publicat en el Diari Oficial de la Generalitat Valenciana número 4.259, de 29 de maig de 2002, i en dos diaris d'informació general editats a la Comunitat Valenciana d'àmplia difusió a la província d'Alacant, el 24 de maig de 2002. Així mateix, es va remetre notificació individual a tots els afectats i es va sol·licitar dictamen de l'Ajuntament d'Alacant, sense que durant el període d'informació pública es presentaren al·legacions o suggeriments respecte d'això.
  
2. En data 18 d'octubre de 2002, per resolució del director general d'Arquitectura i Habitatge es va acordar literalment el següent: «Primer: corregir l'error patit en les pàgines 16 i 17 del programa, en el sentit que la superfície correcta de la parcel·la TBE-1 és la de 475 m2, de la parcel·la TBE-2 és la de 700 m2 i la superfície total de sòl és la de 25.472 m2. Segon: aprovar provisionalment, conforme als informes que apareguen en l'expedient, el programa per al desenvolupament d'actuació integrada del sector residencial Ciutat de la Llum, que incorpora el projecte per a l'execució de la urbanització del sector de referència. Tercer: notificar la present resolució als interessats personats en l'expedient conforme a l'art. 38.2 A) 2a paràgraf. Quart: elevar al conseller d'Obres Públiques, Urbanisme i Transports, proposta d'aprovació definitiva dels referits projectes».
  
3. La directora general de Planificació i Ordenació Territorial, d'acord amb el dictamen favorable de la Comissió Territorial d'Urbanisme d'Alacant, ha expedit la corresponent cèdula d'urbanització per al present programa. Així mateix ha formulat proposta de resolució definitiva sobre el present expedient.
  
Fonaments de dret
  
1. Respecte al procediment, en el cas present, s'han observat les prescripcions legals establides, que estan constituïdes, pels articles 42 i 43 de la Llei Reguladora de l'Activitat Urbanística (LRAU) en relació amb els articles 147 del Reglament de Planejament de la Comunitat Valenciana, aprovat per Decret 201/1998, de 15 de novembre, del Govern Valencià. De conformitat amb el que disposa l'article 42.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, les conselleries competents en habitatge o indústria, per si mateixes o a través de les empreses públiques d'aquestes dependents, podran elaborar i promoure programes, plans parcials o de reforma interior, estudis de detall i projectes d'urbanització d'execució autonòmica, per a la promoció de sòl amb destinació a dotacions públiques o a actuacions urbanitzadores que fomenten la industrialització o l'habitatge social, o altres fins públics propis de la seua competència. En aquest cas, la seua tramitació i aprovació s'ha subjectat a les mateixes regles establides per als plans especials, amb aplicació del procediment d'urgència previst en la llei per a plans i programes d'aquesta índole. En execució dels dits programes es tindrà com a administració actuant la de la Generalitat, qui haurà d'expedir cèdula d'urbanització prèvia per als programes que desenvolupe i atenir-se al seu compliment.
  
Així mateix s'han demanat els diferents informes preceptius i la documentació està completa.
  
2. Quant al fons de l'assumpte, l'objecte de l'expedient porta causa en el conveni urbanístic subscrit el 15 d'abril de 1999, entre la societat Parc Temàtic d'Alacant (SPTA) i l'Institut Valencià d'Habitatge SA (IVHSA), ambdues empreses públiques de la Generalitat Valenciana, per a l'expropiació, gestió i execució de la urbanització i edificació del sector de sòl urbanitzable residencial delimitat pel Pla especial director d'usos i infraestructures de la Ciutat de la Llum d'Alacant, en el qual es va reconéixer als titulars afectats per l'expropiació dels terrenys el dret de reallotjament als habitatges i locals que s'han de materialitzar per l'IVHSA en el referit sector, mitjançant els corresponents convenis de reallotjament subscrits a l'efecte d'adjudicació.
  
El programa per al desenvolupament de l'àrea residencial Ciutat de la Llum està ubicada al sud-est del terme municipal d'Alacant, i abraça una superfície total de 59.095 m2 segons mesurament i delimitació efectuada en el pla especial director d'usos i infraestructures de la Ciutat de la Llum.
  
Les obres d'urbanització inclouen la totalitat del sector residencial, a excepció del vial RV-3 (9.141 m2) que forma part de la xarxa estructural viària (H-3) i la seua execució s'inclou en el projecte d'urbanització global del pla especial redactat per SPTA. El projecte d'urbanització que s'acompanya al present programa com a annex que inclou la urbanització del viari i zones verdes amb la dotació de les seues corresponents infraestructures i serveis urbans (xarxes viàries, de sanejament, d'abastiment d'aigua, de distribució d'energia elèctrica, d'enllumenat públic, de telecomunicacions, de reg i jardineria i de gas), com també de mobiliari urbà.
  
El PAI s'ajusta a les prescripcions legalment establides i en particular al que disposen els arts 29, 30, 32 i concordants de la LRAU. Igualment, el projecte per a execució de la urbanització reuneix els requisits exigits en els articles 34 i 53 de la LRAU i restants disposicions de concordança.
  
3. El conseller de Territori i Habitatge és competent per a l'aprovació definitiva del present expedient, per raó del que disposa l'article 39 de la Llei Reguladora de l'Activitat Urbanística en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals citats, els concordant i la resta de general aplicació, resolc:
  
Primer
  
Aprovar definitivament el programa per al desenvolupament d'actuació integrada per gestió directa del sector residencial Ciutat de la Llum d'Alacant que incorpora el projecte per a l'execució de la urbanització del sector de referència.
  
Segon
  
Adjudicar la condició d'agent urbanitzador per al desenvolupament del programa d'actuació integrada aprovada a l'Institut Valencià d'Habitatge, SA, com a empresa pública de la Generalitat Valenciana, dependent d'aquesta Conselleria de Territori i Habitatge.
  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà a la notificació d'aquesta, d'acord amb el que establixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que estimen oportú.